Paġna Fil-15 ta' Ġunju 2012, skont l-Artikolu 70 ta' REACH, il-Kumitat tal-ECHA għall-Valutazzjoni tar-Riskju (RAC) adotta l-opinjoni tiegħu, b'kunsens, dwar ir-restrizzjoni proposta. Fl-opinjoni tiegħu, l-RAC qies li r-restrizzjoni proposta mhijiex iġġustifikata, minħabba li d-dejta disponibbli ma tindikax li fl-2012 hemm riskju minn esponiment għall-erba' ftalati. Skont l-RAC, ir-rekwiżiti regolatorji eżistenti u t-tnaqqis konsegwenti fl-użu qed inaqqsu aktar l-esponiment, kif se jagħmlu wkoll ir-rekwiżiti tal-awtorizzazzjoni imposti fuq dawn il-ftalati fil-ftit snin li ġejjin. Fil-5 ta' Diċembru 2012, f'konformità mal-Artikolu 71 ta' REACH, il-Kumitat għall-Analiżi Soċjoekonomika (SEAC) tal-ECHA adotta l-opinjoni tiegħu, b'kunsens, dwar ir-restrizzjoni suġġerita li fiha kkonkludiet li ma kellha l-ebda bażi biex tappoġġja r-restrizzjoni proposta. Din il-konklużjoni hija bbażata fuq l-opinjoni tal-RAC deskritta hawn fuq. Fid-19 ta' Diċembru 2012, f'konformità mal-Artikolu 72 ta' REACH, l-ECHA ssottomettiet l-opinjonijiet tal-RAC u s-SEAC lill-Kummissjoni. Skont l-Artikolu 73(1) ta' REACH, jekk jiġu ssodisfati l-kundizzjonijiet stabbiliti fl-Artikolu 68, il-Kummissjoni għandha tipprepara abbozz ta' emenda għall-Anness XVII, fi żmien tliet xhur minn meta tasal l-opinjoni ta' SEAC. Matul il-proċess li wassal għall-konklużjonijiet dwar jekk il-kundizzjonijiet stipulati fl-Artikolu 68 ta' REACH humiex issodisfati u jekk hijiex ġustifikata restrizzjoni, il-Kummissjoni kkunsidrat, b'mod partikolari, l-elementi li ġejjin tad-dossier dwar ir-restrizzjoni u tal-opinjonijiet tal-Kumitati. It-tieni, fil-valutazzjoni tal-esponiment, l-RAC evalwa x-xenarji proposti fid-dossier tar-restrizzjoni fejn l-esponiment għall-ftalati li jinsabu fl-oġġetti jistgħu jirriżultaw minn kuntatt dirett mal-oġġetti u mat-trab u mal-arja ta' ġewwa li jkun fihom l-erba' ftalati. L-esponiment mill-konsum tal-ikel ukoll kien inkluż fl-evalwazzjoni. L-RAC qies l-istimi tal-esponiment abbażi tal-immudellar mogħti fid-dossier tar-restrizzjoni bħala l-agħar każ possibbli u ma qiesx li kienu ta' min joqgħod fuqhom għar-raġunijiet mogħtija fl-opinjoni tiegħu. Għalhekk, il-Proporzjonijiet ta' Karatterizzazzjoni tar-Riskji (RCRs - 'Risk Characterisation Rations') ikkalkulati mill-esponiment għall-oġġetti, mill-ambjent ta' ġewwa, u mill-konsum tal-ikel, ġew meqjusa bħala stmati f'livell għoli żżejjed. Kif indikat fl-opinjoni tal-RAC, bejn l-2007 u l-2010, kien hemm tnaqqis ta' 40 % fil-preżenza tal-erba' ftalati f'oġġetti magħmula fl-UE, tnaqqis ta' 13 % fil-preżenza tal-erba' ftalati fl-oġġetti importati fl-UE, u tnaqqis ta' 35 % fl-ammont tal-erba' ftalati fl-oġġetti kkummerċjalizzati fl-UE. Kien innutat ukoll li l-RCRs ikkalkulati jirrappreżentaw ir-riżultat tal-esponiment għall-oġġetti kollha li fihom il-ftalati, inklużi dawk li mhumiex maħsuba biex ikunu ristretti mill-proposta. Għalhekk l-RAC ikkonkluda li l-RCRs ikkalkulati għal ogħla minn 1 kienu b'mod ġenerali stimi ogħla mis-sitwazzjoni attwali. Barra minn hekk, is-SEAC u l-RAC innuttaw li għal ħafna applikazzjonijiet, it-tnaqqis gradwali tal-erba' ftalati u/jew tal-ftalati b'mod ġenerali diġà twettaq, jew qed jitwettaq. Flimkien ma' dan, abbażi ta' għadd ta' xenarji differenti, is-SEAC ipproġetta l-ammonti tal-erba' ftalati fl-oġġetti kkummerċjalizzati fl-UE għall-2015 u l-2020. Dawk il-projezzjonijiet indikaw tnaqqis konsiderevoli kontinwu tal-preżenza tal-erba' ftalati fl-oġġetti fl-UE. Fuq din il-bażi, l-RAC ikkonkluda li t-tnaqqis fil-volum li qed jitwettaq se jkompli jnaqqas l-esponiment għal livell li ma jkun ta' ebda inkwiet għas-saħħa tal-bniedem. Is-SEAC kien ukoll tal-opinjoni li peress li l-ixprunaturi tas-sostituzzjoni hija l-leġiżlazzjoni tal-UE - bħal dik fuq il-klassifikazzjoni tal-erba' ftalati bħala tossikanti ta' riproduzzjoni, il-leġiżlazzjoni tal-UE li tirrestrinġi l-użu tagħhom fil-ġugarelli u l-oġġetti għall-kura tat-tfal kif ukoll il-leġiżlazzjoni tal-UE dwar il-materjal tal-plastik li jiġi f'kuntatt mal-ikel - is-sostituzzjoni tal-erba' ftalati bi plastifikanti oħrajn hija mistennija tkompli minħabba l-inklużjoni ta' dawn il-ftalati fil-lista ta' kandidati ta' Sustanzi ta' Tħassib Serju Ħafna f'konformità mal-Artikolu 59 ta' REACH, u fl-Anness XIV ta' REACH u l-fatt li jrid jingħata pjan ta' sostituzzjoni meta jkun hemm applikazzjoni għal awtorizzazzjoni, jekk ikun hemm alternattivi xierqa. Fatturi oħra tas-suq, bħat-tendenza li jintużaw plastifikanti mhux ftalati u l-inċertezzi tal-prezzijiet fuq perjodu ta' żmien twil u d-disponibbilità ta' materja prima bil-ftalati, jappoġġaw din ix-xejra ta' sostituzzjoni. Fl-opinjoni tiegħu s-SEAC innota li ma setax iwettaq valutazzjoni tal-proporzjonalità tar-restrizzjoni proposta minħabba n-nuqqas ta' informazzjoni rilevanti fid-dossier tal-Anness XV għar-restrizzjoni u li ġiet miġbura matul il-proċess tar-restrizzjoni. La kien hemm dimostrazzjoni u lanqas valutazzjoni tal-benefiċċji tar-restrizzjoni proposta relatati mat-tnaqqis possibbli tal-impatti fuq is-saħħa. L-informazzjoni li kellu s-SEAC għad-dispożizzjoni tiegħu ma ppermettietx li ssir valutazzjoni tal-benefiċċji ambjentali potenzjali tar-restrizzjoni proposta. Fir-rigward tal-ispejjeż tas-sostituzzjoni għall-industrija, is-SEAC sab li l-prezzijiet tal-alternattivi (inklużi l-plastifikanti kemm bil-ftalati kif ukoll mingħajr ftalati) huma ġeneralment bejn 0 % u 30 % ogħla. Is-SEAC kellu informazzjoni limitata għad-dispożizzjoni tiegħu fir-rigward tar-riformulazzjoni u ta' spejjeż oħra rilevanti tas-sostituzzjoni, minħabba l-varjetà wiesgħa tal-applikazzjonijiet. B'mod ġenerali, is-SEAC ikkalkola li hemm alternattivi teknikament disponibbli bi prezz aċċessibbli għall-parti l-kbira tal-applikazzjonijiet. Madankollu, ir-restrizzjoni proposta jista' jkollha impatt ekonomiku negattiv fuq is-settur tar-riċiklar tal-PVC jew teħtieġ aktar żmien u riżorsi għas-sostituzzjoni f'ċerti setturi (l-industrija ajruspazjali). Is-SEAC innota wkoll li peress li l-proposta għandha kamp ta' applikazzjoni wiesgħa ħafna, ma ġiex ippruvat li r-restrizzjoni proposta tista' fil-fatt tkun l-aktar miżura xierqa. Fid-9 ta' April u t-12 ta' Lulju 2013, id-Danimarka pprovdiet lill-Kummissjoni referenzi għal aktar informazzjoni, fil-waqt li talbet li din l-informazzjoni tiġi kkunsidrata mill-Kummissjoni qabel ma tittieħed deċiżjoni. L-informazzjoni msemmija prinċipalment kienet tiffoka fuq id-dejta mill-istudji tal-bijomonitoraġġ u fuq il-preżenza ta' erba' ftalati f'oġġetti importati. Il-Kummissjoni talbet lis-Segretarjat tal-ECHA biex iwettaq evalwazzjoni preliminari dwar jekk din id-dejta tistax tkun ta' natura li tisfida l-opinjonijiet tar-RAC u s-SEAC. Fl-evalwazzjoni preliminarja tiegħu, is-Segretarjat tal-ECHA kkonkluda li abbażi tad-dejta ġdida tal-bijomonitoraġġ disponibbli għall-popolazzjoni tad-Danimarka, l-esponiment f'dak l-Istat Membru fl-2011 kien madwar nofs dak tal-valuri tal-2007, għalhekk jikkonferma t-tendenza ta' tnaqqis u l-konklużjonijiet tar-RAC u s-SEAC. Madankollu, id-dejta tal-bijomonitoraġġ għall-popolazzjoni mill-Istati Membri l-oħra tal-UE ma kinitx pubblikament disponibbli. Kienet meqjusa mill-ECHA bħala preliminari żżejjed (peress li ma għaddietx minn evalwazzjoni bejn il-pari) biex titwettaq analiżi xierqa u titfassal konklużjoni soda u biex tisfida l-opinjonijiet tar-RAC u s-SEAC. Barra minn hekk, is-Segretarjat tal-ECHA kkonsidra li d-dejta u l-konsiderazzjonijiet l-oħra provduti mid-Danimarka dwar il-preżenza tal-ftalati f'oġġetti importati ma jippermettux tfassil ta' xi konklużjoni differenti minn dawk tar-RAC u s-SEAC. Minkejja li tista' tkun anqas profonda minn dik assunta mis-SEAC, id-dejta ma tikkontradixxix l-assunzjoni tar-RAC dwar tendenza ta' tnaqqis tal-volum tal-ftalati f'oġġetti fis-suq tal-UE, li tidher li hi konfermata mill-evalwazzjoni preliminari magħmula mill-ECHA dwar id-dejta tal-bijomonitoraġġ. Abbażi tal-evalwazzjoni preliminari mwettqa mis-Segretarjat tal-ECHA tal-informazzjoni msemmija mid-Danimarka, fil-korrispondenza tagħha tad-9 ta' April u tat-12 ta' Lulju 2013, il-Kummissjoni tqis li, minħabba id-disponibilità limitata u n-natura preliminari tagħha, f'dan l-istadju, din id-dejta ma tikkostitwixxix bażi suffiċjenti li tisfida l-opinjonijiet tar-RAC u s-SEAC. Skont l-Artikolu 73(1) ta' REACH, il-Kummissjoni tikkunsidra li l-kundizzjonijiet stipulati fl-Artikolu 68 mhumiex issodisfati u għalhekk ma ppreparatx abbozz ta' emenda għall-Anness XVII u ma ħadmitx lejn deċiżjoni finali skont il-proċedura stabbilita fl-Artikolu 73(2) ta' REACH. REACH tarmonizza l-kundizzjonijiet għal jew projbizzjoni tal-manifattura, l-użu jew it-tqegħid fis-suq ta' sustanzi kimiċi li għaddew mill-proċess ta' Restrizzjoni ta' REACH (l-Artikoli 69 sa 73 ta' REACH). Għalhekk, ladarba l-proċess ta' restrizzjoni jkun finalizzata, l-Istati Membri m'għandhomx iżommu jew jintroduċu restrizzjonijiet nazzjonali differenti minn dawk adottati fil-livell tal-UE li jindirizzaw ir-riskji valutati fl-Anness XV tad-dossier dwar ir-restrizzjoni. Fil-każ preżenti tal-erba' ftalati dan ifisser li, billi l-Kummissjoni ddeċidiet li ma tadottax ir-restrizzjoni proposta fil-livell tal-UE, l-Istati Membri m'għandhomx iżommu jew jintroduċu restrizzjonijiet nazzjonali li jindirizzaw ir-riskji li kienu diġà evalwati matul il-proċess ta' restrizzjoni tal-UE. Il-Kummissjoni tfakkar l-obbligu tal-ECHA biex tqis, wara d-data tat-terminazzjoni (il-21 ta' Frar 2015) għall-erba' ftalati elenkati fl-Anness XIV, jekk l-użu ta' dawn il-ftalati f'oġġetti humiex ta' riskju għas-saħħa tal-bniedem jew għall-ambjent, li ma jkunx ikkontrollat adegwatament, f'konformità mal-Artikolu 69(2) ta' REACH. Din il-proċedura se tqis ukoll ir-rakkomandazzjoni tal-RAC fl-opinjoni tiegħu biex jimmonitorja x-xejriet tas-suq, ix-xejriet tal-użu, il-piż fuq il-ġisem abbażi tal-bijomonitoraġġ, il-kontenut fl-oġġetti u l-migrazzjoni mill-oġġetti. Il-Kummissjoni tikkonsidra li kull dejta ġdida disponibbli, inkluża dejta dwar il-bijomonitoraġġ, kif imsemmi mid-Danimarka fis-sottomissjonijiet tagħhha tad-9 ta' April u tat-12 ta' Lulju 2013, se tkun evalwata mill-ECHA skont din il-proċedura. Il-Kummissjoni se titlob lill-ECHA biex tibda din il-proċedura mill-ewwel qabel id-data tat-terminazzjoni għal dawn is-sustanzi. F'każ li jinqala' tħassib dwar jekk ftalati oħrajn li huma klassifikati bħala tossikanti tar-riproduzzjoni 1 A/B għandhomx ikunu ta' tħassib jew fil-każ li evidenza xjentifika ġdida tindika riskju inaċċettabbli mill-esponiment għal dawk l-erba' ftalati, ir-riskju għas-saħħa tal-bniedem li jirriżulta mit-total ikkombinat tal-esponiment għall-ftalati kklassifikata kollha jista' jiġi vvalutat u jista' jwassal għal proċess ġdid ta' restrizzjoni skont l-Artikolu 69 ta' REACH. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7266. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7202. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7320. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7321. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7295. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7137. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7290. Il-EUR-Lex hu l-aċċess fuq l-Internet għal-liġi Ewropea. Ir-riskju hu kkontrollat kif jixraq skont l-Artikolu 60(2) tar-Regolament (KE) Nru 1907/2006. Bħalissa mhemmx alternattivi adegwati u qed isir tiftix għax alternattivi teknikament fattibbli permezz ta' programm tar-riċerka mifrux fuq ħames sa għaxar snin. L-attivitajiet kummerċjali tal-impriżi kkonċernati huma: Versalis hija attiva fil-produzzjoni u l-kummerċjalizzazzjoni ta' portafoll wiesa' ta' prodotti petrokimiċi, kif ukoll fil-bejgħ ta' liċenzji li jirrigwardaw it-teknoloġiji u l-għarfien tagħha, Versalis hija sussidjarja proprjetà sħiħa ta' Eni, kumpanija multinazzjonali Taljana taż-żejt u tal-gass, li topera f'għadd kbir ta' oqsma inkluża l-enerġija nukleari, l-enerġija, il-kimika, il-plastika u raffinar. Novamont hija kumpanija Taljana attiva fil-produzzjoni tal-bijoplastika bbażata fuq prodotti bijo u polimeri bijodegradabili li jinkisbu parzjalment jew kollha kemm huma minn riżorsi rinnovabbli. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7291 — Versalis/Novamont, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni Ewropea tistieden lill-partijiet terzi interessati sabiex jissottomettu l-kummenti li jista' jkollhom dwar l-operazzjoni proposta lill-Kummissjoni Ewropea. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301) jew b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7338 — OJI/INCJ/Rank Group Pulp, Paper & Packaging Business, f'dan l-indirizz: Il-Belġju Klassi: 1.2 Prodotti tal-laħam Informazzjoni ġenerali: "Potjesvlees uit de Westhoek" huwa preparazzjoni ftit morra tal-laħam f'jelly li fih tliet tipi ta' laħam abjad, jiġifieri tat-tiġieġa, vitella u fenek. Il-prodott huma magħmul minn tal-inqas 60 % laħam u 40 % jelly. Il-jelly huwa ta' kulur ċar u trasparenti u fih biċċiet kbar u żgħar ta' laħam abjad imsajjar, possibbilment bl-għadma. Il-kulur tal-laħam jista' jvarja minn abjad ileqq ħafna għal abjad fil-griż. Wieħed jista' juża l-biċċiet tal-lumi biex iħawru. Il-jelly jista' jkun fih biċċiet tal-basal, karrotti, kurrata jew karfusa. Proprjetajiet organolettiċi: It-togħma dominanti ta' "Potjesvlees uit de Westhoek" hija dik ta' laħam abjad imsajjar u l-istokk tiegħu. Il-jelly għandu togħma ftit morra. "Potjesvlees uit de Westhoek" huwa magħmul mill-ingredjenti li ġejjin: Laħam: tiġieġ (massimu ta' 70 %) fenek (minimu ta' 15 %) vitella (minimu ta' 15 %) ingredjenti aċidużi: lumi u/jew inbid abjad u/jew ħall ġelatina: massimu ta' 100 g għal kull litru ta' likwidu li jissajjar Ingredjenti aromatiċi: jiżdiedu l-ħxejjex li ġejjin: basla, karrotta, kurrata u karfusa jistgħu jiżdiedu l-ħwawar li ġejjin: sagħtar, randa, tursin, imsiemer tal-qronfol, kardamomu, kosbor u curry bżar u/jew bżar Cayenne melħ Il-preparazzjoni ma fihiex koloranti jew preservattivi. L-istadji kollha fil-preparazzjoni ta' "Potjesvlees uit de Westhoek" jitwettqu fiż-żona definita: il-preparazzjoni tal-istokk it-tisjir tal-laħam il-preparazzjoni tal-jelly it-tlestija għall-konsum It-tikketta trid turi l-isem "Potjesvlees uit de Westhoek" u l-logo tal-UE Iż-żona tal-produzzjoni hija "De Westhoek" u l-muniċipalitajiet kostali tal-viċinat fil-provinċja Belġjana tal-Fjandri tal-Punent. Iż-żona hija magħmula mill-muniċipalitajiet li ġejjin: Koksijde, Nieuwpoort, De Panne, Veurne, Alveringem, Diksmuide, Koekelare, Poperinge, Vleteren, Lo-Reninge, Houthulst, Kortemark, Heuvelland, Mesen, Ieper, Langemark-Poelkapelle, Staden, Hooglede, Zonnebeke u Wervik. "Potjesvlees uit de Westhoek" huwa marbut sfiq maż-żona. Huwa bbażat fuq riċetta domestika lokali derivata minn riċetti qodma ħafna tal-jelly. Il-metodu ta' kif isir ingħadda min-nisa tad-djar ta' Westhoek matul is-sekli, u "Potjesvlees uit de Westhoek" kiber biżżejjed biex sar ikla tipika servuta fil-fieri. L-użu tat-tiġieġ, fniek u vitella jissuġġerixxi preparazzjoni festiva li, matul id-19-il seklu u sa wara t-Tieni Gwerra Dinjija, in-nies normali setgħu jeffordjaw jikluha biss darba jew darbtejn fis-sena. Kien partikolarment adattat bħala ikla għall-fieri tas-sajf għaliex seta' jiġi ppreparat minn qabel fi kwantitajiet kbar, filwaqt li ż-żieda tal-ingredjenti aċidużi tagħtu togħma friska u għenet fil-preservazzjoni tiegħu. Wara t-Tieni Gwerra Dinjija il-ħwienet tal-laħam lokali ħadu r-riċetta u bdew jbiegħu "Potjesvlees uit de Westhoek" fil-ħwienet tagħhom. Dan ippermetta lil din ir-riċetta biex tiżviluppa minn ikla servuta fil-fieri għal prodott tal-laħam ta' kwalità għolja fornut matul is-sena kollha mill-ħwienet tal-laħam u l-produtturi tal-laħam, kemm bħala mili bejn biċċtejn ħobż kif ukoll bħala ikla waħdu. De Westhoek, ħdejn il-kosta Belġjana, huwa reġjun importanti tat-turisti b'għadd ta' tradizzjonijiet kulinari, inkluż "Potjesvlees uit de Westhoek". Ir-riżultat ta' din it-tradizzjoni lokali antika huwa prodott speċifiku ħafna karatterizzat mill-kulur ċar u t-togħma friska tiegħu li ġejja mill-użu ta': laħam abjad biss, jiġifieri tiġieġ, fniek u vitella stokk trasparenti u ta' kulur ċar bħala l-bażi tal-jelly ħall jew lumi għall-kulur abjad u t-togħma Din it-taħlita ta' laħam abjad, jelly ħafif u ftit aċiduża hija partikolari għall-"Potjesvlees uit de Westhoek" prodott fiż-żona ġeografika definita. Ir-rabta maż-żona ġeografika hija bbażata fuq il-karatteristiċi speċifiċi ta' "Potjesvlees uit de Westhoek" derivati minn know-how lokali. "Potjesvlees uit de Westhoek" u l-fama tiegħu huma intrinsikament marbutin mar-reġjun u t-turiżmu tiegħu. Dirk de Prins u Nest Mertens, fil-ktieb tagħhom tal-1995 "De Belgische keuken" sabu rabta bejn ir-riċetta domestika ta' "Potjesvlees uit de Westhoek" u l-okkupazzjoni Spanjola tal-Belġju fis-16-il seklu. Il-preparazzjoni Wallona kiesħa u morra tal-ħut tax-xmara magħrufa bħala "escavèches" kif ukoll "Potjesvlees uit de Westhoek" jixbħu ħafna l-"escabeche" Spanjola. L-ispeċjalisti komplew żiedu l-għarfien ta' din ir-riċetta domestika, billi pparteċipaw b l-"Potjesvlees uit de Westhoek" f'kompetizzjonijiet kummerċjali u rebħu premji f'avvenimenti bħal Slavakto f'Utrecht (1994) u Meat&Fresh Expo fil-Belġju (2009). Sabiex ikomplu jtejbu l-profil tal-prodott tradizzjonali tagħhom, il-ħwienet tal-laħam lokali ddeċidew li jistabbilixxu assoċjazzjoni tal-kummerċ "Orde van het Potjesvlees uit de Westhoek" u ssottomettew applikazzjoni konġunta għar-rikonoxximent ta' "Potjesvlees uit de Westhoek" bħala prodott tradizzjonali reġjonali tal-Fjandri. Dan ir-rikonoxximent ingħata f'Settembru 2008. Għalkemm il-prodott jiġi prodott fuq skala żgħira u jinbiegħ l-iktar fiż-żona lokali, il-karatteristiċi speċifiċi u l-fama tiegħu taw lill-"Potjesvlees uit de Westhoek" rwol kulinari importanti fir-reġjun turistiku De Westhoek tal-Fjandri tal-Punent. L-awtorità uffiċjali tat-turiżmu, Toerisme Vlaanderen, u Westtoer, il-korp tat-turiżmu tal-Provinċja tal-Fjandri tal-Punent, jirrikonoxxu s-sinifikat ta' "Potjesvlees uit de Westhoek". Permezz tal-assoċjazzjoni Tafelen in Vlaanderen, Toerisme Vlaanderen inkluda "Potjesvlees uit de Westhoek" fil-pjan ta' azzjoni tiegħu tal-2011-2012-2013 għall-promozzjoni tal-ikel, xorb u l-kultura tal-ikel fil-Fjandri. Il-fuljett tat-turiżmu West-Vlaanderen voor Dummies issemmi "Potjesvlees uit de Westhoek" bħala prodott rappreżentattiv ta' De Westhoek. Is-sit provinċjali www.streekproductwestvlaanderen.be jelenka l-produtturi kollha ta' "Potjesvlees uit de Westhoek" u l-qfief promozzjonali jkun fihom il-vażetti tal-prodott. Barra minn hekk, il-fama u s-sinifikat tiegħu għat-turiżmu jirriżultaw minn referenzi fil-gwidi turistiċi nazzjonali u internazzjonali. Pereżempju, huwa inkluż fuq mappa tal-ikel u prodotti reġjonali fil-Gwida Turistika Michelin "Belgium/Grand Duchy of Lussemburgu" tal-1999. Jinsab ukoll fil-gwida "Ippa's streekgerechten Gids voor België" tal-1995 u fil-gwida għall-prodotti reġjonali ppubblikata minn De Rouck fl-2008. Il-prodott deher f'xi pubblikazzjonijiet speċjalizzati tal-prodotti lokali tal-Fjandri fis-snin sebgħin; pereżempju fi "Vlaamse gerechten" tal-1975, "De kleine Culinarie encyclopedie van Vlaanderen" tal-2009 u riċentement fil-pubblikazzjoni "De oude Belgen in de keuken" tal-2010. Deher fuq diversi programmi tat-televiżjoni lokali: Jeroen Meus, kok famuż Fjamming li jidher fuq it-televiżjoni, ippreżenta l-prodott fuq il-programm popolari ta' filgħaxija "De laatste show" u deher ukoll fid-dokumentarji turistiċi dwar De Westhoek. Ir-referenzi għal "Potjesvlees uit de Westhoek" jinsabu wkoll fuq l-Internet: fuq siti ġurnalistiċi, fir-riċetti, fuq il-menus, fil-fieri, eċċ. De Westhoek jikkondividi din it-tradizzjoni mar-reġjun tal-viċinat tal-Fjandri Franċiżi, li jismu Nord-Pas-de-Calais fi Franza. Madankollu "pot'je vleesch" Franċiż huwa differenti ħafna mir-riċetta użata f'De Westhoek. Fil-Fjandri Franċiżi dejjem jiżdied il-majjal mal-preparazzjoni u jitħalla jismar, xi drabi bil-karamella. żdiedu rekwiżiti biex jiżguraw l-oriġini u t-traċċabilità tal-prodott; żdiedet informazzjoni dwar ir-rabta tal-prodott maż-żona ġeografika li kienet nieqsa mill-ispeċifikazzjoni, iżda kienet tinsab fis-sinteżi. Ġiet introdotta l-possibbiltà li jintuża l-isem uniku "Garda" għal produzzjoni kollha miksuba fiż-żona ġeografika indikata, mingħajr l-obbligu li jintużaw ir-referenzi ġeografiċi addizzjonali. L-ispeċifikazzjoni ġiet adattata mal-leġiżlazzjoni komunitarja eżistenti bl-introduzzjoni ta' medjani għad-deskritturi tipiċi tal-metodu stabbilit bir-Regolament (KE) Nru 796/2002 u bit-tneħħija tal-metodu ta' analiżi antik, li ma għadux rilevanti. Żdiedet id-deskrizzjoni organolettika ġenerali taż-żejt DPO "Garda", sabiex id-deskritturi jkunu aktar ċari għall-konsumaturi. L-aċidità massima totali, espressa bħala aċidu olejku, tkun uniformi fl-aktar valur restrittiv, li huwa massimu ta' 0,5 %, għal produzzjoni kollha taż-żejt ta' Garda. Dan il-valur qabel kien jinħtieġ għal produzzjoni ta' Garda Trentino biss. Dan il-parametru uniformi se jħeġġeġ lill-produtturi biex jaħdmu aktar fuq produzzjoni ta' kwalità. Il-valur massimu tal-perossidi jkun uniformi fil-valur ta' 14, li wkoll qabel kien jinħtieġ għal produzzjoni ta' Garda Trentino biss. Il-valur tal-aċidu olejku tneħħa, minħabba li mhux rilevanti biex jiddetermina l-kwalità taż-żejt ta' Garda; barra minn hekk, ir-riżultati analitiċi ta' dawn l-aħħar snin juru valur ta' dan il-parametru mhux kostanti u ta' medja inqas milli kienet fil-passat. Dan jidher li hu minħabba temperaturi medji ogħla u t-tnaqqis rilevanti tal-millimetri ta' xita. Għalhekk ittieħdet deċiżjoni biex ma jinżammx l-obbligu ta' valur minimu fl-ispeċifikazzjoni tal-prodott. Żdied it-terminu tradizzjonali Frantoio flimkien mal-varjetà Casaliva, li kien tħalla barra fl-applikazzjoni oriġinali tal-1996 għal Garda Orientale, iżda kien inkluż għall-Garda Bresciano u għall-Trentino. It-terminu Frantoio bħala isem tradizzjonali tas-siġar taż-żebbuġ, flimkien ma' jew minflok it-terminu Casaliva, jidher fil-listi tal-varietà tal-Komuni tan-naħa tal-Lvant tal-lag, elenkati fit-testi dwar il-koltivazzjoni taż-żebbuġ tas-snin 80. Għall-istess raġuni, jinħtieġ li t-terminu "Less" jew "Lezzo", li huma sinonimi antiki ta' Leccino, jinbidlu fi "Leccino". Bil-korrezzjoni ta' dawk l-iżbalji tkun tista' tiġi stabbilita għad-denominazzjoni unika "Garda", il-"Garda""Orientale" u l-"Garda""Bresciano", il-kompożizzjoni tal-varjetà li ġejja: Casaliva, Frantoio u Leccino għal mill-inqas 55 %; jistgħu jinsabu wkoll varjetajiet oħra fl-imsaġar taż-żebbuġ b'daqs ta' mhux iktar minn 45 %. Din il-korrezzjoni ma tbiddilx il-kompożizzjoni reali tal-varjetà tal-imsaġar taż-żebbuġ, li minn dejjem tirrefletti r-realtà tal-koltivazzjoni taż-żebbuġ fil-komuni madwar in-naħa tal-Lvant tal-Lag ta' Garda, u ma jwassalx għal differenzi fiż-żejt, li jibqa' uniformi fid-denominazzjoni kollha ta' Garda. Hemm biss "differenzi organolettiċi li jistgħu jiġu identifikati biss minn esperti", kif diġà msemmi fid-dokument oriġinali tal-1996. L-ammont ta' produzzjoni ġie stabbilit b'mod ċar u definittiv għal bejn 5 000 u 6 000 kg/ettaru. L-ispeċifikazzjoni filfatt kienet tinkludi l-possibbiltà li jiżdied l-ammont ta' produzzjoni taż-żebbuġ b'20 %, bil-possibbiltà ta' produzzjoni sa 6 000 kg/ettaru ġa fl-1996. Filfatt, evidenza xjentifika u storika dwar il-produzzjoni turi li l-produzzjoni reali taż-żebbuġ madwar il-Lag ta' Garda tammonta sa 6 000 kg/ettaru, bi produzzjoni ta' żejt sa 25 %. Studji agronomiċi fis-snin 90 kienu diġà juru li t-tekniki tat-tisqija u tal-iffertilizzar tal-weraq kienu jirriżultaw f'ammonti ta' produzzjoni ogħla, aktar minn6 000 kg/ettaru, mingħajr ma jikkawżaw tnaqqis fil-livell tal-kwalità taż-żejt. Il-progress tal-istudji dwar in-nutrizzjoni tal-imsaġar taż-żebbuġ wera li b'iffertilizzar bilanċjat u fuq kollox bit-tisqija, flimkien ma' teknika ta' tħarriġ razzjonali, il-pjanti jibdew il-produzzjoni tagħhom qabel u b'hekk il-produzzjoni għal kull ettaru u l-ammont ta' produzzjoni taż-żejt jiżdiedu, mingħajr ma tinbidel il-kwalità tiegħu. Tneħħew il-proċeduri ta' notifika tal-produzzjoni minħabba li dawn kienu jirreferu għal leġiżlazzjonijiet antiki u għax issa dawn huma ġestiti mill-Entità ta' Kontroll. Tneħħew ir-referenzi dwar l-ideoneità tal-imsaġar taż-żebbuġ fid-diversi żoni għall-użu tar-referenzi ġeografiċi addizzjonali ta' kull waħda, minħabba li dak l-użu huwa diġà rregolat fl-artikolu relatat maż-żona ta' produzzjoni, u b'hekk dawk ir-referenzi huma żejda. Żdiedu r-referenzi għal prova tal-oriġini f'artikolu apposta fl-ispeċifikazzjoni. Ġiet inkluża l-possibbiltà ta' teħid taż-żejt għad-denominazzjoni unika "Garda" fiż-żona ġeografika kollha. Żdiedu referenzi dwar ir-Rabta mal-Ambjent Ġeografiku, li jinkludu fatturi ambjentali, umani u storiċi li ma jinsabux fl-ispeċifikazzjoni tal-1996, biex jiġi adattat għad-Dokument Uniku. Inbidlu xi regoli dwar it-tikkettar biex dawn ikunu iktar ċari u trasparenti għall-produtturi, kif ukoll għall-konsumaturi (id-daqs tat-tipa). Żdiedet il-possibbiltà li fuq it-tikketta jkun jidher it-territorju li fih jinsabu l-imsaġar taż-żebbuġ, jekk il-prodott ikun inkiseb bl-użu ta' żebbuġ mill-imsaġar imsemmija biss, u jekk fuq it-tikketta tkun tidher ir-referenza ġeografika addizzjonali. Ġiet inkluża l-possibbiltà li fuq it-tikketta tkun tidher biss id-denominazzjoni unika "Garda", mingħajr l-obbligu li tkun tidher waħda mir-referenzi ġeografiċi addizzjonali tradizzjonali Bresciano, Orientale u Trentino. Ġiet introdotta wkoll il-possibbiltà li fuq it-tikketta jkun jidher il-Lag ta' Garda. Tibqa' l-possibbiltà li jintużaw kontenituri tal-metall adatti għal-kummerċjalizzazzjoni tal-prodotti tal-ikel, sabiex il-prodott ikun ippreżervat aħjar. Il-logo tad-denominazzjoni huwa obbligatorju. Ġew introdotti riferimenti għall-Entità ta' Monitoraġġ Klassi 1.5. Żjut u xaħmijiet (butir, marġerina, żjut, eċċ.) kulur ivarja minn aħdar għal isfar xi ftit jew wisq intens; riħa ta' frott moderata jew delikata; togħma ta' frott; sfumaturi ħelwin u jħalli togħma tipika ta' lewż. Valutazzjoni kimika: aċidità (espressa f'aċidu olejku): massimu ta' 0,5 %; Valutazzjoni organolettika (metodu COI): Firxa tal-medjan Togħma ta' frott Aħdar/Misjur Fil-valutazzjoni organolettika, il-medjan tad-difetti jrid ikun żero. Materja prima (għall-prodotti pproċessati biss) Casaliva, Frantoio, Leccino fi kwantità ta' mill-inqas 55 % u varjetajiet oħra li jinsabu fl-imsaġar taż-żebbuġ fi kwantità ta' mhux aktar minn 45 % għad-denominazzjoni "Garda", il-"Garda""Bresciano" u l-"Garda""Orientale"; Casaliva, Frantoio, Leccino, Pendolino fi kwantità ta' mill-inqas 80 % u varjetajiet oħra li jinsabu fl-imsaġar taż-żebbuġ fi kwantità ta' mhux iktar minn 20 % għall-"Garda""Trentino". Il-fażijiet kollha tal-proċess ta' produzzjoni (il-koltivazzjoni u l-ħsad taż-żebbuġ u t-teħid taż-żejt) għandhom isiru fiż-żona ġeografika indikata. Il-prodott ippakkjat għandu jkollu miktub fuq it-tikketta, b'ittri ċari, li ma titħassarx u ta' daqs ikbar minn kull kitba oħra, il-kelmiet: "Garda" u Denominazzjoni Protetta ta' Oriġini - jew it-taqsira DPO. Fuq it-tikketta tista' jidher ukoll waħda mir-referenzi ġeografiċi addizzjonali "Bresciano", "Trentino" jew "Orientale", fil-każ li ż-żejt ikun prodott għal kollox minn żebbuġ li joriġinaw mill-istess żona u l-operazzjonijiet ta' tħin u ta' ppakkjar ikunu saru fiż-żona msemmija. Fuq it-tikketta jista' jidher it-territorju tal-imsaġar taż-żebbuġ jekk il-prodott ikun inkiseb bl-użu ta' żebbuġ mill-imsaġar imsemmija biss, u jekk fuq it-tikketta tkun tidher ir-referenza ġeografika addizzjonali. L-isem ta' azjendi, proprjetajiet u rziezet u t-territorju tagħhom jistgħu jiġu indikati biss jekk il-prodott ikun inkiseb għal kollox minn żebbuġ maqtugħ mill-imsaġar taż-żebbuġ li jagħmlu parti mill-azjenda. Mad-denominazzjoni protetta ta' oriġini "Garda" ma jistax jiżdied l-ebda aġġettiv kwalifikattiv bħal "fin", "magħżul", "selezzjonat", "superjuri". Huwa permess l-użu ta' ismijiet, ismijiet kummerċjali jew ditti privati, sakemm dawn ma jkollhomx għan ta' tifħir u ma jqarrqux bil-konsumatur. Tista' tidher stampa tal-Lag ta' Garda. Is-sena ta' produzzjoni taż-żebbuġ li minnhom sar iż-żejt għandha tiġi indikata fuq it-tikketta. Il-logo tad-denominazzjoni huwa obbligatorju. Iż-żona ta' produzzjoni taż-żejt DPO Garda tinsab fil-provinċji ta' Brescia, Verona, Mantova u Trento u tinkludi t-territorji li jagħtu fuq il-Lag ta' Garda: L-imsaġar taż-żebbuġ ta' Garda jiġu kkoltivati f'wied imdawwar bl-għolijiet tal-morena ta' oriġini glaċjali li jifformaw ċirku madwar il-Lag ta' Garda u fit-Tramuntana jimmarkaw it-tarf tal-katina tal-Alpi. It-territorji li huma esposti għal-lag jew lejn in-Nofsinhar fihom kważi unikament imsaġar taż-żebbuġ u vinji. Ix-xita hija mqassma tajjeb matul is-sena kollha, speċjalment fir-rebbiegħa u l-ħarifa, minħabba l-qrubija tal-muntanji. Ġeneralment, il-klima fiż-żona hija affettwata mill-preżenza abbondanti ta' ilma tal-lag u mill-kenn pprovdut mill-katina tal-muntanji, u hija kkaratterizzata minn sjuf sħan, iżda mhux umdi u xtiewi relattivament kesħin; hija moderata u b'hekk hija msemmija bħala klima "mediterranea-moderata" b'xi mikro-klimi lokali. Iż-żona ta' produzzjoni taż-żebbuġ ta' Garda hija l-iktar żona fit-tramuntana fid-dinja fejn jiġi kkoltivat iż-żebbuġ. Il-preżenza tal-lag timmodera l-varjazzjoni fit-temperaturi ta' matul il-jum u bil-lejl. It-tradizzjoni tal-koltivazzjoni taż-żebbuġ fiż-żona ta' Garda hija parti mill-ħajja tan-nies fid-drawwiet gastronomiċi u fid-dħul tal-intrapriżi, kif inhu msemmi f'ħafna dokumenti. Ix-xhieda tal-kompetenzi tan-nies fir-rigward tal-koltivazzjoni taż-żebbuġ ta' Garda tmur lura għaż-żmien ir-Rinaxximent, meta l-intervent tal-bniedem ikkontribwixxa fil-formazzjoni tal-karatteristiċi tal-pajsaġġ agrikolu u ġenerali tal-Lag ta' Garda. Dak iż-żmien ix-xaqlibiet ġew iddiżinjati mill-ġdid b'sistemi elaborati u saru kostruzzjonijiet "mtarrġa" li jagħtu fuq il-Lag ta' Garda, adatti għal koltivazzjoni tal-imsaġar taż-żebbuġ. Dawn saru tipiċi u għalihom iż-żona saret famuża, ġà fl-1968, bħala "Riviera degli Ulivi" (Riviera tal-imsaġar taż-żebbuġ). Għal dawk li huma tradizzjonijiet tal-bniedem, kemm il-konsumaturi, kif ukoll il-produtturi għandhom id-drawwa li jużaw waħda mir-referenzi ġeografiċi addizzjonali Bresciano, Trentino jew Orientale biex jidentifikaw aħjar "ċerti territorji importanti fil-livell tat-tradizzjoni umana u amministrattiva", kif jidher fid-dokumenti oriġinali. Iż-żejt ta' Garda u ż-żebbuġ li jiġi minnu huma kkaraterizzati minn togħma u riħa inqas intensi u iktar delikati minn żjut li joriġinaw minn żoni oħra iktar fin-Nofsinhar u iktar sħan tipiċi tal-imsaġar taż-żebbuġ. Il-konsumaturi japprezzaw b'mod partikolari t-togħma delikata, bilanċjata u pikkanti tiegħu li tħalli togħma tipika ta' lewż. Dawn il-karatteristiċi jagħmluh uniku u faċilment identifikabbli fost iż-żjut l-oħra DPO fl-Italja. Iż-żejt ta' Garda jintuża f'ħafna riċetti, minħabba li t-togħma delikata tiegħu ma tfixkilx it-togħma tal-ikliet li jkun qed jintuża magħhom, iżda jenfasizzaha. Huwa tajjeb ma' ikliet bbażati fuq ħut, laħam abjad, ħaxix nej jew imsajjar, ġobniet friski jew parzjalment misjura, laħam nej imqatta' rqiq (carpaccio) u "carne salada", kif ukoll għall-preparazzjoni ta' ħelu. Il-katina tal-muntanji fit-Tramuntana u l-lag prinċipali tal-Italja fin-Nofsinhar jaffettwaw l-klima fil-latitudni taż-żona tal-Garda, li hija simili għal dik Mediterranea, u jimmoderaw l-effetti ambjentali li normalment ma jkunux ideali għat-tkabbir tal-imsaġar taż-żebbuġ. Ix-xita hija mqassma tajjeb matul is-sena kollha u jipprevjenu s-siġar taż-żebbuġ milli jkollhom problemi ta' nuqqas ta' ilma u jevitaw l-formazzjoni ta' staġnar li jagħmlu ħsara lill-pjanta u lill-kwalità taż-żejt. It-territorji fuq l-għolijiet li jagħtu lejn il-lag u lejn in-Nofsinhar jisħnu faċilment lejn l-aħħar tax-xitwa u b'hekk l-istat veġetattiv tal-imsaġar taż-żebbuġ jerġa jistabilizza malajr; dawn it-territorji u l-klima "mediterranea-moderata" taż-żona tal-Garda jippermettu l-kisba ta' togħma u riħa inqas intensa u iktar delikata fiż-żejt u ż-żebbuġ ta' Garda, meta mqabbla ma' dawk li jinkisbu f'kundizzjonijiet ambjentali tipiċi ta' żoni iktar sħan tan-Nofsinhar. Dawn il-karatteristiċi tal-klima u ambjentali jikkontribwixxu għal partikolarità taż-żejt u t-togħma ta' frott moderata jew delikata li tħalli togħma tipika ta' lewż u jagħmluh uniku u faċilment identifikabbli fost iż-żjut l-oħra DPO fl-Italja. Barra minn hekk, fiż-żoni differenti madwar il-Garda, li jinsabu fuq pjanura li testendi sal-muntanji, jeżistu mikro-klimi patikolari li, għalkemm jippreżervaw il-karatteristiċi speċifiċi taż-żejt għad-denominazzjoni kollha tal-Garda b'mod uniformi, xorta waħda jagħtu lok għal "differenzi organolettiċi li jistgħu jiġu identifikati biss minn esperti". Il-kompetenza tal-produtturi fil-fażijiet kollha tal-produzzjoni, li jinkludu l-preparazzjoni tal-art (inkluż it-titriġ tradizzjonali), il-koltivazzjoni u l-ippakkjar, tippermetti l-preżervazzjoni tal-karatteristiċi partikolari tal-prodott, bħall-ħlewwa u t-togħma ta' wara ta' lewż. Din l-Amministrazzjoni tat bidu għall-proċedura nazzjonali ta' oġġezzjoni bil-pubblikazzjoni tal-applikazzjoni għal emenda tad-DPO "Garda" fil-"Gazzetta Ufficiale della Repubblica Italiana" Nru 135 tal-11.6.2013. It-test sħiħ tal-Ispeċifikazzjoni tal-prodott jinsab fuq is-sit elettroniku li ġej: http://www.politicheagricole.it/flex/cm/pages/ServeBLOB.php/L/MT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it), jikklikkja fuq il-kliem "Qualità e sicurezza" (fil-parti ta' fuq tal-lemin tal-iskrin) u wara jikklikkja fuq il-kliem "Disciplinari di Produzione all'esame dell'UE". Il-fażijiet tat-tbaqqit, tat-tisjir u tal-ippressar li ma jiddiskrivux il-prodott, ġew trasferiti għall-intestatura "metodu tal-produzzjoni". Id-dispożizzjonijiet dwar il-kontenut tax-xaħam u ta' materja niexfa huma espressi bħala perċentwali (il-kontenut tax-xaħam jiġi kkalkolat fuq il-prodott niexef wara dessikazzjoni kompleta u l-kontenut tal-materja niexfa jiġi kkalkolat fuq il-prodott immaturat). Il-paragrafu dwar l-identifikazzjoni tal-ġobniet sħaħ ġie ttrasferit għall-punt 4.4 tal-ispeċifikazzjoni, li tittratta l-identifikazzjoni tal-ġobniet. L-abbozzar mill-ġdid ta' din l-intestatura ma jbiddilx is-sustanza tat-test iżda jippermetti li l-intestatura tinftiehem aħjar. Il-preżentazzjoni taż-żona ġeografika qed tiġi abbozzata mill-ġdid sabiex l-informazzjoni pprovduta dwar il-lokalità ġeografika taż-żona tkun aktar dettaljata. L-unika emenda tikkonċerna l-muniċipalità ta' "Les Contamines-Montjoie", li għalih ġiet definita lista ta' taqsimiet kadastrali tal-mergħat tal-muntanji. Giet mehmuża mappa li tirrappreżenta ż-żona ġeografika fl-anness. Fid-dawl tal-iżviluppi leġiżlattivi u regolatorji nazzjonali, l-intestatura "Evidenza li l-prodott joriġina fiż-żona ġeografika" ġiet ikkonsolidata u tiġbor fiha, b'mod partikolari, l-obbligi ta' dikjarazzjoni u ta' żamma ta' reġistri li jirrigwardaw it-traċċabbiltà tal-prodott u l-monitoraġġ tal-kundizzjonijiet tal-produzzjoni. L-ispezzjoni tal-ispeċifikazzjoni tal-prodott tad-DPO "Beaufort" hija organizzata skont pjan ta' spezzjoni imħejji minn korp ta' kontroll. Barra minn hekk, din l-intestatura fiha xi żidiet u tissupplimenta diversi dispożizzjonijiet relatati mar-reġistri u mad-dokumenti ta' dikjarazzjoni li jippermettu li tiġi żgurata t-traċċabbiltà tal-ġobniet. Identifikazzjoni tal-operaturi: Qed jiġi introdott paragrafu li jispeċifika l-kundizzjonijiet biex jiġu identifikati l-operaturi. Kull operatur li jixtieq jimplimenta din l-ispeċifikazzjoni għandu jippreżenta dikjarazzjoni ta' identifikazzjoni. Id-dikjarazzjoni għandha tiġi indirizzata lill-grupp qabel l-akkreditament tagħha u għandha ssir skont mudell validat mid-Direttur tal-Istitut Nazzjonali dwar l-Oriġini u l-Kwalità. Il-kontroll tal-konformità mal-kundizzjonijiet tal-produzzjoni: Ġew introdotti għadd ta' paragrafi li jippermettu li jiggarantixxu t-traċċabbiltà tal-ġobniet u li jispeċifikaw id-dokumenti ta' prova: suppliment u żieda ta' dispożizzjonijiet dwar l-obbligi tad-dikjarazzjoni, suppliment u żieda ta' dispożizzjonijiet dwar iż-żamma ta' reġistri u dokumenti oħra li huma disponibbli għall-korpi ta' spezzjoni, żieda ta' dispożizzjonijiet dwar mezzi oħra ta' spezzjoni. Informazzjoni dwar it-traċċabbiltà u l-obbligi tad-dikjarazzjoni meħtieġa għar-rappurtar dwar il-produzzjoni u l-kontroll tagħha żdiedet mal-ispeċifikazzjoni. Identifikazzjoni tal-prodotti: Il-paragrafu ġie abbozzat mill-ġdid u ssuplimentat, u d-dispożizzjonijiet dwar il-pjanċi tal-kaseina ġew miġbura taħt din l-intestatura. "Kull ġobon li huwa intenzjonat li jiġi kkumerċjalizzat bl-isem 'Beaufort' għandu jiġi identifikat bi pjanċa blu tal-kaseina f'forma ovali. L-akbar dijametru tagħha għandu jkun ta' 100 mm u l-iżgħar ta' 55 mm. Din għandha titwaħħal mal-għarqub ta' kull ġobna matul l-ewwel stadji ta' ppressar u barra minnhekk għandu jkun hemm fuqha l-kitba li ġejja bl-iswed: il-kelma Franza, l-identifikazzjoni tal-impjant tal-manifattura, ix-xahar u s-sena ta' produzzjoni f'forma ta' ċifri. Il-ġurnata u x-xahar tal-produzzjoni għandhom jidhru fuq iż-żewġ naħat tal-pjanċa blu tal-kaseina, u għandhom jibqgħu jkunu jistgħu jinqraw sal-aħħar tal-perjodu minimu ta' maturazzjoni. Il-grupp huwa l-uniku korp awtorizzat li jwassal il-pjanċi tal-kaseina għand l-operaturi. Dan għandu jsir darba fix-xahar jew, fil-bidu tal-perjodu tal-produzzjoni tas-sajf. Kull operatur li l-akkreditazzjoni tiegħu tkun ġiet sospiża jew irtirata għandu jirritorna l-pjanċi tal-kaseina lill-grupp." Dawn l-emendi jipprovdu informazzjoni aktar dettaljata dwar il-karatteristiċi tal-pjanċi tal-kaseina, it-twassil tagħhom u l-irtirar tagħhom u kif ukoll dwar it-tul ta' żmien li huma għandhom jibqgħu jkunu jistgħu jinqraw fuq il-ġobniet. L-intestaturi rigward il-metodu ta' produzzjoni ġew emendati sabiex iċ-ċarezza u l-leġibbiltà tagħhom jitjiebu. It-terminu "merħla" ġie definit b'aktar dettall u jirreferi għall-baqar kollha li qed ireddgħu u anke għal dawk li huma niexfa mill-ħalib. Ġew stabbiliti regoli aktar dettaljati dwar l-għalf, b'mod partikolari: L-użu tal-polpa tal-pitravi fl-għalf huwa pprojbit. Dan l-oġġett tal-ikel jista' jagħti togħma ħażina lill-ħalib u jikkawża difetti serji fil-ġobon (butiriku). L-espellent tal-kopra u tal-qalba tal-palm ġew sostitwiti biż-żerriegħa tal-qara' ħamra u tal-għosfor. L-iskop ta' din il-bidla huwa li l-espellenti jiġu sostitwiti bi prodotti sekondarji ta' żrieragħ żejtninja li għandhom valur nutrizzjonali tajjeb. L-informazzjoni teknika dwar il-kompożizzjoni tal-għalf supplimentari ġiet iddefinita mill-ġdid wara aġġornament tar-referenzi xjentifiċi (INRA), u ta' spiss hija espressa bħala intervalli aktar milli bħala valuri fil-mira (PDIE, PDIN, UFL...). Ġiet introdotta dispożizzjoni li tippermetti d-distribuzzjoni mill-ġdid tax-xorrox ġej mill-ipproċessar tal-ħalib ta' merħla unika f'ġobon, bħala ikel lill-istess merħla, matul il-perjodu tax-xitwa. Dan huwa suppliment tal-ikel interessanti, minħabba li huwa ta' valur nutrizzjonali matul il-perjodu tax-xitwa. Żdiedet dispożizzjoni dwar il-perjodu minimu tar-ragħa: il-baqar tal-ħalib jirgħu wara li jinħall is-silġ u malli l-kapaċità tal-ħamrija tkun tiflaħ għal dan, u sakemm il-kundizzjonijiet klimatiċi, il-portanza u l-preżenza tal-ħaxix jippermettu. Żdiedet informazzjoni aktar dettaljata dwar il-perjodu ta' tranżizzjoni tal-għalf. Bejn il-perjodu tax-xitwa u l-perjodu tar-ragħa fir-rebbiegħa u fil-ħarifa huwa permess perjodu ta' tranżizzjoni ta' mhux aktar minn 30 ġurnata fis-sena minflok 15-il ġurnata, li matulu r-razzjon ta' bażi għandu jkun magħmul mill-ħaxix tal-mergħat u mill-ħuxlief. Din il-bidla tippermetti li l-pjan tal-ikel għall-perjodu tax-xitwa jiġi adattat għall-perjodu tas-sajf filwaqt li jittieħdu inkunsiderazzjoni l-varjazzjonijiet klimatiċi. Giet introdotta informazzjoni aktar dettaljata dwar il-projbizzjoni tal-użu ta' ċertu prodotti tal-kura tal-bżieżel u kif ukoll diżinfettanti li jistgħu jintużaw għat-tindif tat-tagħmir tat-taħlib. L-iskop ta' dawn il-bidliet huwa l-projbizzjoni tal-użu ta' prodotti li fihom żjut essenzjali li għandhom irwejjaħ qawwijin u li jistgħu jagħtu togħma ħażina lill-ġobon. Barra minn hekk, id-dispożizzjonijiet dwar it-tindif tat-tagħmir jeliminaw kull ambigwità dwar il-possibbiltà li xi kultant jintużaw diterġents li jiddiżinfettaw. Ġew previsti l-kundizzjonijiet dettaljati dwar il-materja prima użata bħala ingredjenti fil-"Beaufort", b'mod partikolari: It-termini "mhux misjur" u "imbaqqat" li ma jappartjenux għad-deskrizzjoni f'dan l-istadju tal-proċess, ġew ittrasferiti għal-post ieħor fl-intestatura. L-abbozzar mill-ġdid jikkontribwixxi għall-ispjegazzjoni aħjar tal-oġġett u jispeċifika l-kundizzjonijiet għall-ħażna u t-tul ta' żmien tal-ħażna tal-ħalib. Ġiet introdotta speċifikazzjoni dwar kif għandhom jiġu amministrati l-ħalbiet tal-ħalib imkessaħ u mhux imkessaħ, li huwa kollu jew nofsu imbaqqat minn ħalib sħun. Din hija karatteristika speċifika tad-denominazzjoni tal-oriġini "Beaufort". Jekk il-ħalba tal-ħalib issir darba biss fil-ġurnata u tikkonsisti f'ħalib imkessaħ u mhux imkessaħħ, il-ħalba bl-akbar volum ma tistax teċċedi 135 % tal-volum tal-ħalba l-oħra. Il-prinċipju tal-ġbir tal-ħalib fi żmien sagħtejn wara l-ħalba, li huwa diffiċli biex jiġi kkontrollat, ġie sostitwit bil-prinċipju ta' perjodu massimu ta' tbaqqit, li huwa faċli biex jiġi kkontrollat u li jiżgura tbaqqit rapidu minn ħalib sħun mal-wasla tiegħu fl-istabbiliment fejn se jsir il-ġobon. It-tbaqqit għandu jsir qabel 12h00 għall-produzzjoni tal-ġobon li ssir filgħodu u qabel il-23h00 għall-produzzjoni ta' filgħaxija. Ġiet introdotta speċifikazzjoni dwar ir-riport massimu tal-volum tal-ħalib għall-ġobniet "Beaufort" segwita mill-indikazzjoni "chalet d'alpage". Il-ġobniet "Beaufort" prodotti skont il-kundizzjonijiet meħtieġa mill-użu tad-denominazzjoni "chalet d'alpage" huma mmanifatturati kemm jista' jkun malajr wara l-ħalba. Wara t-tkessiħ, jista' jiġi riportat massimu ta' 15 % tal-volum tal-ħalib totali miż-żewġ ħalbiet ta' kuljum, minn produzzjoni waħda għall-oħra. Fil-fatt, fil-mergħat tal-muntanji, ir-riport ta' kwantità żgħira ta' ħalib biex jiġu bbilanċjati l-kwantitajiet prodotti filgħaxija u dawk tal-għada filgħodu hija prattika komuni u tradizzjonali. Id-dispożizzjoni tipprovdi qafas għal din il-prattika tradizzjonali billi tillimita l-ammonti tar-riport għal 15 % tal-volum totali tal-ħalib miż-żewġ ħalbiet ta' kuljum mingħajr ma jinbidel l-obbligu li l-ġobon jiġi prodott darbtejn kuljum. Minħabba li l-preparazzjoni tax-xorrox u t-tbaqqit huma waħda mill-karatteristiċi speċifiċi tad-denominazzjoni (it-tisjir mill-ġdid miżjud bix-xorrox jaġixxi kemm bħala kultura għax-xorrox u kif ukoll jgħin fil-kisba tal-baqta), ġiet introdotta dispożizzjoni biex jekk ikun hemm bżonn jiġi limitat l-użu ta' baqta prodotta b'mod kummerċjali (limitat għal 30 % tal-ħalib imbaqqat fil-bittija). Il-paragrafu ġie abbozzat mill-ġdid biex tinftiehem aħjar l-ordni tal-istadji differenti tal-produzzjoni tal-ġobon. It-termini "mhux imsajjar u intier" użati biex jiddeskrivu l-ħalib ġew miżjuda ma' dan il-paragrafu. Il-kunċett ta' "tisjir" ġie speċifikat. It-tul tal-ippressar ġie stabbilit għal minimu ta' 15-il siegħa. Il-paragrafu ġie abbozzat mill-ġdid sabiex jiġi pprovdut qafas aħjar għad-dispożizzjonijiet dwar it-temperaturi matul il-fażi ta' maturazzjoni. Id-dispożizzjoni dwar l-umdità ġiet imħassra. Fil-fatt din il-miżura kienet tidher kemxejn irrelevanti u ġiet sostitwita bl-obbligu li tinkiseb qoxra misjura u b'kultura ffermentata. Ġiet introdotta informazzjoni aktar dettaljata dwar il-kultura ffermentata, li trid issir jew: wara t-tmelliħ tal-wiċċ tal-ġobon b'melħ oħxon, billi l-ġobon jingħorok f'soluzzjoni tal-melħ imsejħa "morge", li l-ewwel tkun intużat biex jingħorku l-ġobniet li kisbu kultura ffermentata b'mod tajjeb, jew inkella billi l-ġobon jiddawwar ta' taħt fuq u l-wiċċ jiġi mmellaħ bis-salmura u jingħorok b'mod regolari. Wara din il-fażi li fiha tinkiseb kultura ffermentata, għal mill-inqas darba fil-ġimgħa il-ġobon jibqa jiġi ttrattat sabiex il-qoxra tinżamm kif inhi. Minħabba d-daqs tal-ġobniet, il-proċess tal-maturazzjoni sar mekkanizzat. Minħabba f'hekk prattikament l-impjanti kollha abbandunaw it-tmelliħ tal-wiċċ bil-melħ oħxon u ssostitwewh bi tmelliħ tal-wiċċ fis-salmura. L-analiżijiet urew li l-livelli tal-melħ huma prattikament l-istess bħal qabel. It-tibdiliet l-oħra saru għal raġunjiet editorjali imma ma jirrappreżentaw l-ebda bidla fil-prattika. L-inklużjoni tas-simbolu "DPO" tal-Unjoni Ewropa issa saret obbligatorja. Minħabba bidliet leġiżlattivi u fir-regolamenti nazzjonali, l-intestatura "Rekwiżiti nazzjonali" hija ppreżentata f'forma ta' tabella li telenka l-punti prinċipali li għandhom jiġu ċċekkjati, il-valuri ta' referenza tagħhom u l-metodu tal-evalwazzjoni tagħhom. Kontroll analitiku u organolettiku tal-ġobniet: Ġew introdotti dispożizzjonijiet dwar il-kontrolli analitiċi u organolettiċi tal-prodotti. Referenzi li jikkonċernaw il-korpi ta' ispezzjoni: Din il-parti ġiet aġġornata bid-dettalji tal-korp ta' ċertifikazzjoni inkarigat mill-kontroll tad-DPO. Klassi 1.3. Ġobnijiet Il-"Beaufort" huwa ġobon li jiġi prodott skont teknika li tinvolvi l-ippressar u t-tisjir tal-ġobna, esklussivament bil-ħalib tal-baqra użat meta jkun għadu mhux imsajjar. Jiġi mmellaħ fis-salmura u mbgħad immellaħ fil-wiċċ u mmaturat għal mill-inqas ħames xhur. Il-konsistenza tiegħu hija ratba u kremuża, b'kulur li jvarja bejn l-avorju u l-isfar ċar, li tista' tkun ftit sfuljurata b'mod orizzontali u jkollha xi toqob żgħar "għajnejn tal-għasafar". Il-ġobniet sħaħ għandhom forma ċatta b'għarqub konkavi, jiżnu bejn 20 u 70 kilogramma, bid-dijametru bejn 35 u 75 ċentimetru u l-għoli tal-għarqub bejn 11 u 16-il ċentimetru. Il-qoxra mogħrka, nadifa u solida hija ta' kulur uniformi isfar li jkanġi fil-kannella. Il-"Beaufort" ma jistx ikun fih kontenut ta' xaħam li huwa inqas minn 48 % wara dessikazzjoni kompluta u l-kontenut tal-materja niexfa li ma jistax ikun inqas minn 61 % tal-ġobon immaturat. Kull ġobon li huwa intenzjonat li jiġi kkumerċjalizzat bl-isem "Beaufort" għandu jiġi identifikat bi pjanċa blu tal-kaseina b'forma ovali u l-informazzjoni dwar it-traċċabbiltà għandha tkun miktuba b'inka alimentari. Barra mill-pjanċa blu tal-kaseina, il-ġobniet "Beaufort" prodotti skont kundizzjonijiet speċifiċi applikabbli għall-użu tad-deskrizzjoni "chalet d'alpage" għandu jkollhom pjanċa kwadra oħra ħamra tal-kaseina mwaħħla fuq l-għarqub fuq il-parti opposta tal-pjanċa blu tal-kaseina. Il-ħalib li jintuża għall-produzzjoni tal-" Beaufort" għandu jiġi biss mill-merħliet tal-ħalib magħmula minn baqar ta' razez lokali, Tarine (isem lokali ieħor għar-razza Tarentaise) u Abondance, li jew jikkorrispondu għall-kriterji tas-sezzjoni prinċipali tal-ktieb tal-ġenealoġija, jew ikunu ġew suġġetti għal awtentifikazzjoni li tibda mill-karatteristiċi fenotipiċi rikonoxxuti. Il-materja prima użata fil-kompożizzjoni tal-Beaufort hija: ħalib mhux imsajjar u intier jew mhux imkessaħ ta' wara l-aktar ħalba riċenti, jew inkella miksub mit-taħlit ta' ħalib minn żewġ ħalbiet konsekuttivi magħmula fi żmien għoxrin siegħa mill-ewwel ħalba, li l-ħalib tagħha jkun tkessaħ fuq l-azjenda agrikola, filwaqt li l-ħalib mill-ħalba l-aktar riċenti ma jridx ikun tkessaħ; il-baqta li tkun ġejja mill-maċerazzjoni tax-xorrox imsajjar mill-ġdid. Jekk ikun hemm bżonn, tista' tintuża baqta addizzjonali prodotta b'mod kummerċjali, sakemm din ma tkunx aktar minn 30 % tal-ħalib imbaqqat fil-bittija; ix-xorrox li huwa tat-tip termofilu u kkostitwit fil-parti l-kbira minn laktobaċilli. Ir-ricotta miżjuda bil-baqta' sservi fl-istess ħin kemm għall-kultura tax-xorrox kif ukoll biex jinkiseb it-tames; il-melħ miksub mit-tmelliħ inizjali ta' bejn 20 u 24 siegħa fis-salmura u mbagħad minn proċess ieħor bl-użu ta' melħ oħxon jew salmura. Għall-produzzjoni tal-" Beaufort ", l-użu ta' kwalunkwe prodott ieħor huwa pprojbit. L-għalf tal-merħla jinkludi: matul il-perjodu tax-Xitwa mill-inqas 13-il kg ta' ħuxlief għal kull baqra tal-ħalib kuljum, li magħhom jista' jiżdied ukoll 3 kg ta' alfalfa mnixxfa u mitħuna. L-għalf supplimentari ma jistax jaqbeż terz mill-piż tar-razzjon bażiku medju għall-merħla tal-ħalib fi żmien it-treddigħ. L-għalf kompost huwa għalf li huwa rikk fl-enerġija, fil-proteini u fil-konċentrati tal-produzzjoni b'kontenut nitroġenuż totali ta' 16 %. Huwa ġej minn speċijiet definiti u minn varjetajiet mhux transġeniċi u għandu jikkorrispondi għall-karatteristiċi tekniċi li ġejjin: 0,89 UFL kull kilogramma, 95 gramma PDIN u 125 gramma PDIE. Matul il-perjodu tar-ragħa: il-baqar tal-ħalib jirgħu wara li jinħall is-silġ u malli l-kapaċità tal-ħamrija tkun tiflaħ għal dan, u sakemm il-kundizzjonijiet klimatiċi, il-kapaċità u l-preżenza tal-ħaxix jippermettu. Fil-wied, l-għalf supplimentari huwa tal-istess tip bħal dak tal-perjodu tax-xitwa u jikkorrispondi għal medja ta' 2,5 kg kuljum għal kull baqra fi żmien it-treddigħ għal merħla. Fil-mergħat tal-muntanja, l-għalf supplimentari ma jistax ikun aktar minn medja ta' 1,5 kg għal kull baqra tal-ħalib kuljum għall-merħla, u qabel l-1 ta' Awwissu għandu jikkonsisti biss miċ-ċereali. Bejn il-perjodu tax-xitwa u l-perjodu tar-ragħa, huwa permess perjodu ta' tranżizzjoni ta' mhux aktar minn 30 ġurnata fis-sena li matulu r-razzjon ta' bażi għandu jkun magħmul mill-ħaxix tal-mergħat u mill-ħuxlief. L-għalf ġej minn barra ż-żona jista' jintuża biss bħala suppliment. Mill-inqas 75 % tal-ħtiġijiet tal-merħla tal-ħalib f'ħuxlief u f'ħaxix tal-mergħat ġejjin miż-żona ġeografika biex mill-inqas 75 % tal-produzzjoni tal-ħalib tkun ġejja mill-għalf ġej miż-żona. Mill-inqas 20 % tal-ħtiġijiet annwali f'ħuxlief għall-baqar tal-ħalib ġejjin miż-żona ġeografika. Il-bwar huma l-lok fejn tradizzjonalment tittieħed il-merħla u fejn jitqassam id-demel. It-tixrid tal-ħama mill-impjanti tad-drenaġġ jew tal-prodotti derivati huwa pprojbit fuq il-bwar, il-mergħat u l-mergħat tal-muntanji użati mill-industrija tal-"Beaufort". Il-produzzjoni tal-ħalib, il-produzzjoni u l-maturazzjoni għal mill-inqas ħames xhur isiru fiż-żona ġeografika. Meta l-ġobon jinbiegħ wara li jkun ġie ppakkjat minn qabel, kull biċċa jrid ikollha parti bil-qoxra karatteristika tad-denominazzjoni; madankollu, din il-qoxra tista' titneħħielha l-kultura ffermentata. Meta l-ġobon ikun ikkummerċjalizzat wara li jkun ġie maħkuk, id-denominazzjoni "Beaufort" hija pprojbita. It-tikkettar tal-ġobniet li għandhom id-denominazzjoni tal-oriġini "Beaufort" għandu jkollu: isem id-denominazzjoni miktub b'ittri li huma mill-inqas żewġ terzi tad-daqs tal-ikbar ittri li jidhru fuq it-tikketta; is-simbolu "DPO" tal-Unjoni Ewropea. L-użu ta' kwalunwke karatteristika jew tismija oħra li takkumpanja l-imsemmija denominazzjoni tal-oriġini hija pprojbita fit-tikkettar, fir-reklami, fil-fatturi jew fil-karti kummerċjali, ħlief: għal marki kummerċjali jew marki ta' produzzjoni partikolari; it-termini: "été" u "chalet d'alpage" li l-użu tagħhom huwa permess bil-kundizzjonijiet stabbiliti hawn taħt: Il-kwalifika "Eté" tintuża bħala denominazzjoni għal ġobniet manifatturati minn Ġunju sa Ottubru inkluż, u dan jinkludi wkoll il-ġobniet magħmula mill-ħalib Alpin. Il-kwalifika "Chalet d'Alpage" tintuża bħala denominazzjoni għal ġobniet manifatturati minn Ġunju sa Ottubru inkluż, skont il-metodi tradizzjonali darbtejn kuljum fi dwejra Alpina li tinstab f'altitudni ta' aktar minn 1 500 metru, u li jinkludu, mill-inqas il-ħalib prodott minn merħla waħda fid-dwejra. Ir-reġjun tal-produzzjoni tal-"Beaufort" ikopri ż-żona għolja tal-muntanji tad-dipartiment ta' Savoie u jinkludi l-muniċipalitajiet tal-muntanji ta' Beaufortain, Val d'Arly, Tarentaise u Maurienne u żewġ setturi kontigwi f'Haute Savoie. Il-produzzjoni tal-ħalib kif ukoll il-produzzjoni u l-maturazzjoni tal-ġobon isiru fiż-żona ġeografika li testendi sat-territorju tal-muniċipalitajiet li ġejjin: Cantons sħaħ: Aime, Beaufort, Bourg-Saint-Maurice, Bozel, Moûtiers. Partijiet mill-Cantons: Parti mill-muniċipalità li ġejja: Albertville inklużi s-sezzjonijiet kadastrali E2, E3 u E4. Partijiet mill-Cantons: Il-Canton ta' Aiguebelle: Montsapey. Partijiet mill-Cantons: Il-Canton ta' Sallanches: Praz-sur-Arly. Il-Canton ta' Saint-Gervais-les-Bains: Parti mill-muniċipalità li ġejja: Contamines-Montjoie inklużi s-sezzjonijiet kadastrali D8 (parti minnha), E6, E7, E8 (parti minnhom), F5 (parti minnhom), F6 (parti minnhom), F8 (parti minnhom), F9, F10, F11, F12, F13. L-ambjent naturali assoċjat mad-denominazzjoni "Beaufort" huwa karatterizzat bil-muntanji tal-Alpi taż-żona interna, prinċipalment magħmula minn muntanji kristallini kumpatti interni, kif ukoll blat sedimentarju fiż-żona ta' Briançonnaise u, parzjalment, il-muntanji kristallini esterni li fihom jista' jkun hemm preżenti blat sedimentarju artab tat-tip shale. Billi tifforma interfaċċja bejn l-Alpi tat-Tramuntana u tan-Nofsinhar, fil-veru sens tal-kelma, iż-żona ġeografika tad-denominazzjoni tal-oriġini, fejn il-mergħat permanenti jkopru 95 % tas-superfiċi użati mill-produtturi tal-ġobon, tista' tagħmel l-aħjar użu minn dawn il-vantaġġi: kwantità suffiċjentement għolja ta' xita (madankollu mhux abbondanti ż-żejjed) u ħamrija fonda li tippermetti produzzjoni abbondanti ta' ħaxix li hija nutrittiva biżżejjed għat-trobbija tal-baqar tal-ħalib; flora diversifikata u rikka ta' pjanti aromatiċi li hija kumparabbli ma' dik ta' bur niexef. Iż-żona ġeografika tad-denominazzjoni ta' oriġini "Beaufort", li tkopri l-muntanji Beaufortain, il-widien ta' Tarentaise, Maurienne u parti mill-Val d'Arly, hija karatterizzata minn mergħat muntanjużi estensivi (92 % tal-unitajiet pastorali ta' Savoie). F'dawn il-mergħat muntanjużi ġew żviluppati prattiki pastorali li waħda waħda jew kollha f'daqqa m'għadhom jinstabu mkien ieħor fuq l-Alpi fuq skala ta' din ix-xorta, u jifformaw sistema agropastorali unika. Din is-sistema hija karatterizzata mill-użu f'diversi livelli tal-veġetazzjoni li jinvolvi l-użu komplementarju ta' qiegħ il-wied, tal-ġnub tal-muntanji u tal-mergħat tal-muntanji. Skont kif jikber il-ħaxix, iċ-ċaqliq tal-annimali u l-preżenza kwotidjana tal-bnedmin jippermettu taħlib fil-post u l-użu tal-ħaxix b'tali mod li jgħin fil-preżervazzjoni tal-mergħat naturali. Is-sistema agropastorali ilha stabbilita mis-seklu 17 u evolviet maż-żminijiet għalkemm xorta waħda baqgħet issegwi l-prinċipji tagħha stess. Il-mergħat tal-muntanja użati matul il-100 sa 110 ijiem tal-perjodu tas-sajf jinkludu: Il-muntanji għoljin, li jospitaw merħla kbira (minn 50 sa 150 baqra tal-ħalib). Il-bini ta' mogħdijjiet li jaslu sal-mergħat tal-muntanja u li jagħtu għal ġo fihom ukoll, jippermetti li l-magni mobbli tat-taħlib isegwu lill-merħla, li tivjaġġa distanza ta' aktar minn 1 500 m sa 2 500 m biex issegwi t-tkabbir tal-ħaxix. Il-merħla hija magħmula minn diversi merħliet miġburin mill-ġdid fi gruppi; Il-muntanji aktar baxxi, ta' daqs iżgħar u b'firxa ta' altitudni aktar baxxa, fejn jirgħu l-merħliet ta' familji individwali. It-taħlib kien isir fid-dwejriet, għalkemm din il-prattika qed issir aktar rari. Il-ħalib (partikolarment fil-muntanji għoljin) jista' jiġi pproċessat fuq il-post, imma l-biċċa l-kbira jinġabar mill-impjanti, li jipproċessaw il-ħalib matul is-sena kollha fil-widien (minn 85 sa 90 % tal-produzzjoni). Il-merħliet iqattgħu ix-xhur tax-xitwa f'dawn il-widien. Il-ħuxlief imbagħad isir fiż-żoni li l-merħliet ma jużawx fix-xhur tas-sajf. Bejn il-widien u l-mergħat tal-muntanji hemm livell intermedjarju msejjaħ "montagnette", fejn il-merħliet joqogħdu għal ftit żmien fir-rebbiegħa u fil-ħarifa. Iż-żona tal-produzzjoni hija karatterizzata minn tradizzjoni ta' trobbija ta' bovini b'baqar tar-razza Tarine (isem lokali ieħor għar-razza Tarentaise) u Abondance. Fil-fatt, il-wied Tarentaise huwa l-post tat-twelid tar-razza Tarentaise. Fl-1963, E. QUITTET iddeskriva r-razza b'dan il-mod: "ir-razza Tarine għandha kwalitajiet notevoli ta' reżistenza għall-kundizzjonijiet tal-ħajja mill-aktar ħorox li jirriżultaw fil-biċċa l-kbira mil-mod tal-għajxien tagħha (il-perjodu tas-sajf il-merħla tqattgħu fuq mergħat tal-muntanja f'altitudni ta' bejn 1 500 u 2 000 m). Hija tibqa' f'saħħitha għal żmien twil, minkejja li jkollha l-friegħ b'mod regolari. Hija adatatta notevolment biex tuża għalf oħxon matul il-perjodu tax-xitwa, filwaqt li xorta waħda tibqa' tipproduċi provvisti tal-ħalib aċċettabbli… It-Tarine hija baqra tal-ħalib eċċellenti, speċjalment fi klimi ħorox." Il-kontenut għoli ta' xaħam ta' "Beaufort" jiddistingwih minn ġobniet oħra ppressati u mhux imsajra. It-teknika żviluppata kmieni fis-seklu 17 għall-produzzjoni ta' ġobniet ippressati mhux imsajra, malajr infirxet mas-setturi muntanjużi kollha ta' Franza tal-Lvant. B'hekk l-abitanti taż-żona "Beaufort" setgħu jistennew sax-xitwa qabel ma jikkumerċjalizzaw u jikkunsmaw il-ħalib prodott bi kwantitajiet kbar fil-mergħat tal-muntanja matul is-sajf. Din it-teknika nħolqot għax kien hemm bżonnha iżda aktar tard kisbet karatteristiċi distinti direttament marbuta mal-ambjent (l-użu ta' ħalib intier u l-maturazzjoni f'kantina kiesħa). Il-"Beaufort" għandu jintgħaraf mill-ġobniet ippressati u msajra l-oħra kollha prinċipalment minħabba: l-użu ta' ħalib mhux imsajjar u intier fil-manifattura tiegħu immedjatament wara l-ħalba; l-użu ta' forma tal-injam magħrufa bħala "cercle à Beaufort" (ċirku għall-Beaufort) li tagħti lill-ġobon għarqub konkavi; l-użu ta' prattiki ta' pproċessar tradizzjonali (użu ta' kulturi ta' xorrox selvaġġ bl-iffurmar tal-ġobon f'biċċiet tal-għażel u ċ-ċirku għall-"Beaufort" li jeħtieġ li jiddawwar ta' taħt fuq waqt l-ippressar) b'mod partikolari bl-inokulazzjoni ta' laktobaċilli termofiliċi kkultivati minn dak li jagħmel il-ġobon stess; għaġna kważi mingħajr toqob bir-riżultat tal-maturazzjoni f'kantina kiesħa. Waħda mill-karatteristiċi organolettiċi tal-"Beaufort" hija li l-għaġna inizjalment tinħass iebsa fil-ħalq iżda mbgħad tinħall mingħajr ma teħel mal-ħalq b'mod eċċessiv. Irid ikollha diversi aromi li mhumiex qawwijin ħafna. Il-karatteristiċi partikolari tal-ambjent deskritti jirriżultaw f'firxa rikka ta' flora u f'varjazzjoni kbira tal-gruppi veġetali preżenti. Il-gruppi kollha fitosoċjoloġiċi tal-meded tal-ħaxix, tax-xagħri żgħir (landines) u tax-xagħri użati fil-mergħat tal-muntanji huma rrappreżentati. Skont diversi studji - DORIOZ et al. (2000), DORIOZ 1995; INRA, 1994, DORIOZ u VAN OORT, 1991, LEGROS et al., 1987, DORIOZ, 1995, il-mergħat juru varjabbiltà u diversità kbira u fihom jista' jinsab totalità ta' bejn 250 u 300 speċi. Skont id-direzzjoni u l-angolu tal-inklinazzjoni tal-ġnub tal-muntanji u t-tipi ta' ħamrija, huwa possibbli li fl-istess ġurnata ta' ragħa, il-baqar jiltaqgħu ma' varjetà kbira ta' għalf. Din il-flora partikolarment appetituża għandha l-karratteristika ta' taħlita ta' aromi li timmanifesta ruħha fil-kwalitajiet tat-togħma partikolari u tipiċi ħafna tal-"Beaufort" (DUMONT et ADDA, 1978, BUCHIN et al., 1999; ASSELIN et al., 1999, f'DORIOZ et al., 2000). Is-sistema pastorali hija bbażata fuq il-valorizzazzjoni ta' din il-varjetà kbira ta' flora permezz tal-merħliet tar-razez lokali Tarine u Abondance li jitrabbew skont prattiki pastorali totalment adattati għall-ambjent. Barra minn hekk, l-ipproċessar tal-"ħalib sħun" jippermetti l-preservazzjoni tal-kwalitajiet oriġinali marbuta mad-diversità florali. Dan huwa konformi mal-produzzjoni ta' ġobon xaħmi, magħmul minn ħalib mhux xkumat u bl-użu ta' xorrox selvaġġ. L-użu ta' ċirku konvess jippermetti l-adattament għall-varjazzjonijiet sinifikanti fil-kwantitajiet ta' ħalib prodotti fil-mergħat tal-muntanja, iż-żamma tat-temperatura fil-ġewwieni tal-ġobon matul l-ippressar, u l-istabbiltà tal-forma tal-ġobna. Il-maturazzjoni tal-ġobon f'kantina kiesħa, stadju essenzjali li jiggarantixxi l-kwalità tiegħu, hija l-istadju fejn il-kundizzjonijiet klimatiċi huma l-eqreb possibbli għal dawk esperjenzati fis-siti ta' produzzjoni f'altitudni għolja u huwa kompletament konformi mal-produzzjoni ta' ġobon xaħmi. Il-prattiki kollha tal-produzzjoni u tal-ipproċessar jikkostitwixxu sistema koerenti marbuta mal-karatteristiċi speċifiċi tal-prodott, li jippermettu l-espressjoni tad-diversità aromatika dovuta għall-flora partikolari sal-prodott finali. Il-Kummissjoni Ewropea rċeviet bosta lmenti dwar il-mobilità tal-persunal li jaħdem fis-servizz pubbliku tas-saħħa f'Navarra (Spanja). Dawn il-persuni ma jistgħux ikollhom aċċess għal postijiet fis-servizz pubbliku tas-saħħa ta' reġjuni Spanjoli oħra minħabba differenza statutorja bejn il-persunal tar-reġjuni kkonċernati. Is-sitwazzjoni deskritta f'dawn l-ilmenti tirreferi għall-mobilità bejn is-servizzi pubbliċi tas-saħħa differenti fit-territorju Spanjol u ma fiha, a priori, l-ebda element transkonfinali. Għalhekk, ir-regoli tal-UE msemmija hawn fuq ma japplikawx. Il-problemi mqajma mill-persuni li ppreżentaw l-ilment għandhom jiġu eżaminati fid-dawl tal-leġiżlazzjoni Spanjola applikabbli u quddiem l-entitajiet amministrattivi jew ġudizzjarji kkonċernati.
Extracted from C_260_2014.html